เงินบาทเปิด 30.76/78 บาท
ธนาคารซีไอเอ็มบี รายงาน เงินบาทเปิด 30.76/78 ตลาดรอดูผลการประชุม EU และ ECB
8 ธ.ค. 2554

ธนาคารซีไอเอ็มบี รายงาน เงินบาทเปิด 30.76/78 ตลาดรอดูผลการประชุม EU และ ECB
นักบริหารเงิน จากธนาคาร ซีไอเอ็มบี ไทย จำกัด เปิดเผยว่า เงินบาทเปิดตลาดเช้าวันนี้ที่ระดับ 30.76/78 บาท/ดอลลาร์ เทียบกับวานนี้ที่ปิดตลาดที่ระดับ 30.77/79 บาท/ดอลลาร์ ล่าสุดแข็งค่าลงมาอยู่ที่ระดับ 30.74/76 บาท/ดอลลาร์ ขณะที่ค่าเงินสกุลอื่นๆในภูมิภาคเคลื่อนไหวแคบๆ เนื่องจากส่วนใหญ่รอผลการประชุมสุดยอดสหภาพยุโรป (EU) กับ การประชุมของธนาคารกลางยุโรป (ECB)
โดยล่าสุดค่าเงินเยนอยู่ที่ระดับ 77.63/68 เยน/ดอลลาร์ ส่วนค่าเงินยูโรอยู่ที่ระดับ 1.3406/1.3411 ดอลลาร์/ยูโร
สำหรับทิศทางค่าเงินบาทวันนี้มองว่ามีความเป็นไปได้ที่จะแข็งค่าต่อ โดยให้กอบการเคลื่อนไหวไว้ระหว่าง 30.70-30.90 บาท/ดอลลาร์
วันนี้ วันพฤหัสบดี มีรายงานตัวเลขเศรษฐกิจของสหรัฐฯ ที่น่าสนใจ คือ กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์ และ กระทรวงพาณิชย์สหรัฐเปิดเผยข้อมูลสต็อกสินค้าภาคค้าส่งเดือนต.ค.